Yeray Álvarez

**Yeray Álvarez López** (Barakaldo, Bizkaia, 1995eko urtarrilaren 24a) Euskal Herriko futbolaria da, erdiko atzelari lanetan aritzen dena. Athletic taldean jokatzen du, bere harrobian hazi eta gero.

## Biografia
### Lezamako hasierak 
*La Inmaculada de Barakaldo Ikastetxea*n ikasten hasi ondoren, hainbat urte pasatu zituen *Amets* klubean, ikaskide baten aitak sortutako klubean. 2005ean Barakaldo CFko harrobira inkorporatu zen, hor bi sasoi egon zen.
2007an, Danok Bat bilbotarrak fitxatu zuen. Sasoi batean egon zen bertan, gero, Athletic Clubaren beheko kategorietara elkartu zen. 

Parte hartu zuen Athleticaren belaunaldi arrakastatsu batean, 95eko umealdia: Unai López, Remiro, Óscar Gil, Undabarrena, Santamaría, Seguín, Markel eta Iriondo. 2012/2013 sasoian Serieak NextGenetan lehiatu zen Arsenalen kontra  gainera. Gaztetako Errege Koparen finaleraino heldu zen. 2013an Baskonia Kirol Kluba bultzatu zuen. Basauriko talde honetan, laugarren posizioan bukatu zuen. 26 partidatan lehiatu zen Baskonian. 2014 igo zen Bilbao Athleticera, non Bigarren mailara  igotze historikoa lortu zuten denboraldi hartan. Hainbat aldiz egon zen lehen taldearekin UEFA partida batzuetan.
### Athletic Club-aren lehen taldera heltzea 
2016ko udan egin zuen aurre denboraldi lehenengo taldearekin, Mikel Vesgaren eta Óscar Gilen ondoan, 27 zenbakiarekin. Irailaren 15a debuta egin zuen, Europan UEFAn Sassuoloaren kontra (3-0). Hiru egun geroago, Valentziaren kontra, (2-1). Bere lehen taldera egokitzea harrigarria izan zen bere segurtasunari eta aurrerapenari esker. 2016ko azaroaren 3an Genk-aren (5-3ren) kontra, Aritz Adurizi, bere lehen gol asistentzia eman zion. Abenduaren 23ak Josu Urrutiak eta klubaren medikuak tumore bat bere eskuineko testikuluan antzeman zela iragarri zuten.

2017ko urtarrilaren 19an alta medikoa jaso zuen eta otsailaren 4an itzuli zen jokalekuetara, 3-0 Camp Noueko porrotean, titular bezala.

2018-19 denboraldian titularitatea berreskuratu zuen eta denboraldi bikaina burutu zuen Iñigo Martinezekin batera, txapelketako zentral bikote garrantzitsuenetako bat bihurtuz. Hurrengo denboraldia hasi baino pixka bat lehenago, uztailean, iraupen luzeko kontratu berritzea sinatu zuen talde zuri-gorriarekin 2026ra arte. 2021eko urtarrilaren 25ean, Espainiako Superkopa irabazita lehen titulua eskuratu eta astebetera, Ligan bere lehen gola sartu zuen Getaferen aurkako jipoian (5-1). 2021-22 denboraldia bere belauneko tendoi rotuliarrean arazoekin hasi zuen, eta, beraz, urriaren amaierara arte ez zuen jokatu. 2022ko urtarrilaren 13an berdinketaren gola sartu zuen, Atletico Madrilen aurka, Espainiako Superkopako finalerdietan.

2023ko maiatzaren 31n ebakuntza egin zioten erregulartasunez jokatzea eragozten zioten pubalgia-arazoak konpontzeko. Urriaren 6an giharretako lesio bat izan zuen, ebakuntza egin behar izan zioten eta lau hilabeteko baja izan zuen. Martxoaren 31n giharretako lesio berri bat izan zuen eta ezin izan zuen RCD Mallorcaren aurkako Kopako finalean parte hartu, non Athleticek txapelketa irabazi zuen.

2025eko urtarrilaren 30ean garaipenean sartu zuen, UEFA Europa Ligan, Viktoria Pilsenen aurka (3-1). Martxoaren 16an garaipenaren gola lortu zuen, Ramon Sanchez-Pizjuan Estadioan, Sevilla FC taldearen aurka (0-1).

Irailaren 8an UEFAk erabaki zuen Yerayk dopinaren aurkako arauak hautsi zituela Kanrenonan Europa Ligako finalerdietako joaneko partidan Manchester Uniteden aurka positibo emanda. Hasieran, Yerayk komunikatu baten bidez iragarri zuen UEFAren dopinaren aurkako kontrol batean positibo eman zuela, eta positiboa alopeziaren aurkako sendagai bat hartzeari egotzi zion, zer substantzia zen argitu gabe. Albistea jakin ondoren, talde zuri-gorriaren entrenamenduetatik kanpo utzi zuten. Ondoren, positiboa bikotekidearen emakumezkoen hazkuntza kontsumitu izanari egotzi zion. UEFAk hamar hilabeteko zigorra ezarri zion (gehienez 12 hilabetekoa), 2026ko apirilaren 2tik aurrera berriro lehiatu eta bi hilabete lehenago entrenamenduetara itzuli ahal izateko, araudi aplikagarrian ezarritakoaren arabera.

2026ko otsailaren 2an taldeko entrenamenduetara bueltatu zen.

## Kirol Ibilbidea 
*2025eko ekainaren 29an eguneratua. Datu ofizialak.*

## Tituluak 
* 2021 Superkopa
* 23-24 Kopa

## Erreferentziak 
## Kanpo estekak 
* Fitxa - www.athletic-club.eus